b'\n_START_ARTICLE_\nPuertoriconamatsoni\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nLinnun pituus on noin 30 cm ja paino vajaat 300 grammaa. Sen h\xc3\xb6yhenpuku on p\xc3\xa4\xc3\xa4osin vihre\xc3\xa4, otsa on punainen ja silmien ymp\xc3\xa4rill\xc3\xa4 valkoiset renkaat. Sukupuolet ovat samann\xc3\xa4k\xc3\xb6isi\xc3\xa4.\n_START_SECTION_\nEsiintyminen\n_START_PARAGRAPH_\nPuertoriconamatsoni on kotoper\xc3\xa4inen Puerto Ricolla. Viel\xc3\xa4 siihen aikaan kun Kolumbus saapui saarelle, laji oli yleinen, mutta sen kanta v\xc3\xa4heni rajusti mets\xc3\xa4styksen, tuholaismyrkkyjen ja ihmisen mukanaan tuomien vieraslajien kuten rotan ja mehil\xc3\xa4isen aiheuttaman kilpailun takia. Hurrikaani Hugo vuonna 1989 surmasi yli puolet silloisesta kannasta.'